ABC Startsiden ble startet som en privat hjemmeside i juni 1996 av Tom Ottmar. Han var NRK-ansatt og ville hjelpe journalister til å finne fram til kilder på nettet. I mai 1999 kjøpte Telenor 35 prosent av aksjene i selskapet, og året etter kom også Schibsted inn på eiersiden. I august 2000 ble Espen Udland ansatt som daglig leder i selskapet, og innen utgangen av året talte Startsiden ni ansatte. I september ble også nettavisen Magasinet startet.